
ОБЩИНА БУРГАС
8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО
ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА
ОТ ДИАНА САВАТЕВА – ЗАМЕСТНИК – КМЕТ „КУЛТУРА, ТУРИЗЪМ И СПОРТ“
ОТНОСНО: Приемане на Правилник за изменение и допълнение на Правилника за организацията и дейността на общинско предприятие „Туризъм“
УВАЖАЕМИ ОБЩИНСКИ СЪВЕТНИЦИ,

Общинско предприятие „Туризъм” е специализирано звено на Община Бургас, създадено с решение на Общински съвет - Бургас (Протокол № 26/ 23.07.2013 г.) на основание чл. 52, ал.2 от Закона за общинската собственост, за изпълнение на местни туристически дейности и услуги, включително предоставяните в или чрез туристическите обекти на територията на Община Бургас по смисъла на Закона за туризма и в съответствие с приетата от Общински съвет – Бургас програма за развитие на туризма на територията на Община Бургас.
През годините тази общинска структура обезпечава и реализирането на няколко значими проекти с европейско, национално и собствено финансиране. Сред тях е проектът „Силата на водата“, финансиран по ОПРР 2014-2020 г., Фонд за устойчиви градове и съфинансиран с общински средства. 

С помощта на този проект беше изградена новата Сграда 3 – „Експозиционен и демонстрационен център “Минералните води на Акве Калиде“ на територията на туристически комплекс „Акве Калиде“, стопанисван и управляван от ОП „Туризъм“.

Дейността на комплекса стартира официално на 10.10.2022 г. и в момента той се превръща в едно желано място за релакс и отмора от гражданите.

Причините, които налагат приемането на Правилник за изменение и допълнение на Правилника за организацията и дейността на ОП „Туризъм” Бургас са продиктувани от необходимостта за изменение и актуализиране структурата на персонала на Общинското предприятие, с оглед настоящото му състояние и по-добрата организация на работата. Настъпилите промени в организацията и работния процес на ОП „Туризъм“ налагат актуализация на организационно-управленската структура на Общинско предприятие „Туризъм“ .

Други причини, които налагат изменението и допълнението на Правилника на ОП „Туризъм“ са новите обекти, предоставени за стопанисване и управление на общинското предприятие и необходимостта от допълването им в списъка на имуществото, което му се предоставя за стопанисване и управление.

С решение по т. 20 от проведено на 27.03.2018 г. заседание (Протокол № 39)  на Общински съвет – Бургас, бяха предоставени за стопанисване и управление на ОП „Туризъм“ помещения за ученическо и столово хранене с обща площ 403 кв. м. в сградата на ПГКПИ – гр. Бургас, ж.к. „Меден рудник“, бул. „Захари Стоянов“.

 Като общинско звено на бюджетна издръжка, ОП „Туризъм“ цели  да задоволи обществените потребности, като същевременно не натоварва общинския бюджет и се стреми с финансовите постъпления от дейността по столово хранене да покрива съпътстващите материално - технически и административни разходи.

 С решение по т. 31 от проведено на 28.09.2021 г. заседание (Протокол № 25)  на Общински съвет – Бургас, беше предоставен за стопанисване и управление на ОП „Туризъм“ пътнически кораб “Бургус“ с технически спецификации: вид на кораба - катамаран; дължина - 20 м; ширина - 7,80 м; височина на борда - 2,40 м; газене - 0,99 м; брутотона - 112 тона.  

 С решение по т. 15 от проведено на 07.04.2022 г. заседание (Протокол № 39)  на Общински съвет – Бургас, беше предоставен за стопанисване и управление на ОП „Туризъм“ реконструиран и разширен съществуващ пристан и убежище за малки плавателни съдове на остров Света Анастасия, находящ се в поземлени имоти (ПИ) с идентификатори 07079.835.6 и 07079.835.7 по КККР,в акваторията на остров Света Анастасия. Предоставянето на моторен кораб „Бургус“ и на реконсруирания и разширеният пристан за стопанисване и управление на ОП „Туризъм“ е пряко свързано с дейността на общинското предприятие по управление на ТК “Остров Света Анастасия“ и КТК “Ченгене скеле“ .

 На основание чл. 3, т. 2 и т.3 от Правилника за организацията и дейността на ОП „Туризъм“, общинското предприятие обслужва, стопанисва и управлява общинските туристически комплекси, като изпълнява всички специфични дейности, свързани с тяхното функциониране с цел подобряване на съществуващите туристически продукти и разработването на нови услуги.

Предлаганият проект е изготвен с цел актуализиране на съществуващия Правилник за организация на дейността на ОП „Туризъм“ към Община Бургас – Приложение № 1 и Приложение № 2.  Промяната в организационната структура има за цел постигането на максимална ефективност на работния процес, което от своя страна ще подобри качеството на предлагания продукт.  
Промяната в списъка на имуществото – публична общинска собственост, частна общинска собственост и публична държавна собственост има за цел да обхване всички обекти, стопанисвани и управлявани от ОП „Туризъм“ към Община Бургас, както и свързаните с това туристически дейности и услуги и тяхното изпълнение на основание чл.52, ал.2 от Закона за общинската собственост. 
За прилагане на горепосочените изменения не е необходимо разходването на допълнителни бюджетни средства. 
С прилагането на предлагания проект на Правилник за изменение и допълнение на Правилника за организацията и дейността на ОП „Туризъм“ се цели запазване качеството на предлаганите услуги, правилно разходване на средствата, предвидени за работна заплата на персонала и оптимизация на работния процес. 
Предлаганите с Правилника промени са в съответствие с  разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.
В съответствие с разпоредбата на чл. 26, ал. 4 от Закона за нормативните актове, предложеният проект на Правилник за изменение и допълнение на Правилника за организацията и дейността на ОП „Туризъм“, е публикуван на интернет - страниците на Община Бургас и на портала за обществени консултации. 
В предоставения срок не са постъпили предложения и становища по така предложения проект на Правилник. 
Предвид изложеното и на основание чл. 21, ал. 1, т. 23 и чл. 21, ал. 2, от Закона за местното самоуправление и местната администрация, във вр. с чл. 52, ал. 3 и ал. 4 от Закон за общинската собственост, предлагам Общински съвет – Бургас да приеме следното
РЕШЕНИЕ:
Приема Правилник за изменение и допълнение на Правилника за организацията и дейността на ОП „Туризъм“, приет с Решение на Общински съвет – Бургас, както следва:

§1. Изменя и допълва Приложение № 1 към чл. 5, ал. 1 от Правилника за организацията и дейността на ОП „Туризъм“, Организационно - управленска структура и числен състав Общинско Предприятие „Туризъм“,  както следва:








Приложение № 1 към чл. 5, ал. 1
ОРГАНИЗАЦИОННО-УПРАВЛЕНСКА СТРУКТУРА И ЧИСЛЕН СЪСТАВ

                          ОБЩИНСКО ПРЕДПРИЯТИЕ „ ТУРИЗЪМ“

	
	СТРУКТУРНИ ЗВЕНА И ДЛЪЖНОСТИ НАИМЕНОВАНИЯ
	Численост на персонала /бр./

	1.
	АДМИНИСТРАЦИЯ, общо
	8

	1.1
	Директор
	1

	1.2
	Зам.-директор
	1

	1.3
	Главен счетоводител
	1

	1.4
	Счетоводител
	2

	1.5
	Финансов контрольор
	1

	1.6
	Домакин
	1

	1.7
	ЗАС, касиер
	1

	2.
	ЗВЕНО МАРКЕТИНГ
	8

	3.
	ЗВЕНО СТОПАНСКА ДЕЙНОСТ
	74

	
	ОБЩО:
	90


	
	


§2.  Добавя нови точки 9, 10 и 11 към Приложение № 2, към чл. 20 - СПИСЪК на имуществото, което се предоставя за стопанисване и управление на Общинско предприятие "Туризъм" при Община Бургас от Правилника за организацията и дейността на ОП „Туризъм“, както следва:

	№
	Имот
	Документ, удостоверяващ собствеността
	Вид собственост

	9
	Помещения за ученическо столово хранене с обща площ 403 кв. м. в сградата на ПГКПИ – гр. Бургас, ж.к. „Меден рудник“, бул. „Захари Стоянов“
	Протокол № 39 от 27.03. 2018 г., т. 20
	Публична общинска собственост

	10
	Реконструиран и разширен съществуващ пристан и убежище за малки плавателни съдове на остров Света Анастасия, находящ се в поземлени имоти (ПИ) с идентификатори 07079.835.6 и 07079.835.7 по КККР в акваторията та остров Света Анастасия
	Протокол № 36 от 07.04.2022 г., т. 15


	Публична държавна и общинска собственост

	11
	Пътнически кораб “Бургус“ с технически спецификации: вид на кораба - катамаран;

дължина - 20 м; ширина - 7,80 м; височина на борда - 2,40 м; газене - 0,99 м; брутотона - 112 тона.
	Протокол № 25 от 28.09.2021 г., т. 31
	Общинска собственост


ДИАНА САВАТЕВА 

ЗАМЕСТНИК – КМЕТ „КУЛТУРА, ТУРИЗЪМ И СПОРТ“

